Kolposkopija
<s>Kolposkopija predstavlja pregled grlića materice i dela vagine.</s><s>To je pomoćna dijagnostička metoda, koja ima za cilj određivanje rasporeda abnormalnog skvamoznog epitela i preciziranje delova iz kojih se može uzeti tkivo za biopsiju.</s><s>U navedene svrhe koristi se izvor jake svetlosti i koloskop (aparat koji je za ovu namenu konstruisan 1925. godine) sa uveličanjem 20-50 puta.</s>

<s>Osnovni značaj ove metode se ogleda u ranoj dijagnostici karcinoma.</s>

<s>Kolposkopski pregled</s>

<s>Pre izvođe same procedure pacijent se detaljno informiše o načinu izvođenja, cilju i metodskom pristupu tretmana.</s>

<s>Neposredno pre same intervencije, žena isprazni mokraćnu bešiku, a tokom pregleda ona se nalazi u ginekološkom položaju na odgovarajućem stolu.</s><s>Lekar koji vrši pregled sedi ispred ginekološkog stola, kao i za svaku drugu intervenciju.</s><s>Prvo se plasira i fiksira spekulum, a porcija koja se posmatra se prebriše suvim sterilnim tupferom gaze i potom tupferom natopljenim u 3% rastvor sirćetne kiseline.</s>

<s>Sastavni deo kolposkopskog pregleda je i Šilerova jodna proba, koja se sastoji u premazivanju površine posmatrane porcije Lugolovim rastvorom pomoću dugačkog štapića.</s><s>Jodom iz Lugolovog rastvora se zdrav epitel oboji tamno mrko, dok patološki promenjen pločasti epitel i zdrav cilindrični epitel ostaju svetli.</s><s>Jod pozitivna proba znači da je pločasti epitel zdrav, odnosno da na tom mestu verovatno nema karcinoma.</s><s>Jod negativna proba znači da je epitel ostao svetle boje i da je sumnjiv, između ostalog na karcinom.</s><s>Kad kolposkopija pokaže prisustvo sumnjivog epitela, obavezno se vrši ciljana biopsija.</s>

<s>Kolposkopija je danas opšte prihvaćena metoda zbog dragocenog doprinosa u otkrivanju malignih promena.</s><s>Međutim, ona je kao i brojne druge metode doživela promene, tako da je danas znatno usavršena.</s><s>Rezultat toga je i kolpomikroskopija – metoda u kojoj se epitel posmatra specijalnim mikroskopom sa jakom veštačkom svetlošću u vagini i uveličavanjem do 200 puta.</s>

<s>Literatura
 Mladenović D, Bogdanović Z, Mihailović A: Akušerstvo sa negom, Zavod za uđbenike i nastavna sredstva, Beograd, 2001.</s><s>Živanović B. Vida: Zdravstvena nega u ginekologiji i akušerstvu, Univerzitet u Beogradu, Beograd 2004.</s>

<s>Medicina</s>

